கேள்வி: இந்தோனேசிய மக்களின் கலந்தாய்வுப் பேரவை - பொது பற்றி தகவல் சொல்.
பதில்: 1977-1982 காலக் கட்டத்தில் இந்தோனேசிய மக்களின் கலந்தாய்வுப் பேரவை உறுப்பினர்களின் எண்ணிக்கை 920-ஆக இருந்தது. 1987-1992; 1992-1997; மற்றும் 1997-1999 காலக் கட்டத்தில் உறுப்பினர்களின் எண்ணிக்கை 1000-ஆக உயர்ந்தது. 2004-இல் இராணுவம் மற்றும் காவல்துறை அதிகாரிகள் பேரவையில் இருந்து நீக்கப்பட்டதால்; பேரவை உறுப்பினர்களின் எண்ணிக்கை 688-ஆக குறைந்தது.
கேள்வி: இந்தோனேசிய மக்களின் கலந்தாய்வுப் பேரவை - உறுப்பினர்களின் எண்ணிக்கை பற்றி தகவல் சொல்.
பதில்: 2019-2024 காலக் கட்டத்தில் 575 இந்தோனேசிய மக்களவை; மற்றும் 136 இந்தோனேசிய மேலவை என 711 உறுப்பினர்கள் உள்ளனர். 2022-ஆம் ஆண்டில், கூடுதலாக 4 மாநிலங்கள் உருவாக்கப்பட்டன. அதைத் தொடர்ந்து, 2024-2029 காலக் கட்டத்திற்கு, இந்தோனேசிய மக்களின் கலந்தாய்வுப் பேரவை 580 இந்தோனேசிய மக்களவை; மற்றும் 152 இந்தோனேசிய மேலவை என எண்ணிக்கை 732-ஆக அதிகரித்தது.
கேள்வி: இந்தோனேசிய மக்களின் கலந்தாய்வுப் பேரவை - வரலாறு பற்றி தகவல் சொல்.
பதில்: ஆகத்து 18 அன்று, சுகார்னோ இந்தோனேசியாவின் விடுதலையை அறிவித்த மறுநாள், இந்தோனேசிய விடுதலைக்கான ஏற்பாட்டுக் குழு ''(Independence of Indonesia the Preparatory Committee for Indonesian Independence (PPKI)'' இந்தோனேசியாவுக்கான புதிய அரசியலமைப்பை அங்கீகரித்தது. அந்த அரசியலமைப்பின் இடைநிலை விதிகளின் கீழ், ஆறு மாத காலத்திற்கு, இந்தோனேசிய விடுதலைக்கான ஏற்பாட்டுக் குழு செயலபடும் என அறிவிக்கப்பட்டது. அத்துடன், புதிய குடியரசு அரசியலமைப்பின் படி ஓர் அதிபரால் இந்தோனேசியா எனும் ஒரு நாடு நிர்வகிக்கப்படும் என்றும்; அவருக்கு உதவியாக இந்தோனேசிய மக்களின் கலந்தாய்வுப் பேரவை செயல்படும் எனவும் அறிவிக்கப்பட்டது.
கேள்வி: இந்தோனேசிய மக்களின் கலந்தாய்வுப் பேரவை - தற்காலிக மக்கள் கலந்தாய்வுப் பேரவை என்பது என்ன?
பதில்: இராணுவத்தின் ஆதரவுடன், சூலை 5, 1959-இல், சுகார்னோ அப்போதைய தற்காலிக அரசியலமைப்பை நீக்கிவிட்டு, இந்தோனேசிய அரசமைப்புச் சட்டம் மீண்டும் அமல்படுத்த ஆணையிட்டார். 1960-ஆம் ஆண்டில், நாட்டின் வரவு செலவுத் திட்டம் நிறைவேற்ற இந்தோனேசிய மக்களவை ''(DPR)'' மறுத்தது. அதை அடுத்து, இந்தோனேசிய மக்களவையையும் சுகார்னோ கலைத்தார். தற்காலிக மக்கள் கலந்தாய்வுப் பேரவை ''(Provisional People's Consultative Assembly)'' (MPRS) எனும் புதிய பேரவையையும் உருவாக்கினார்.
கேள்வி: இந்தோனேசிய மக்களின் கலந்தாய்வுப் பேரவை - பாண்டுங் பொது அமர்வுகள் குறித்து விரிவாக சொல்லுங்கள்.
பதில்: தற்காலிக மக்கள் கலந்தாய்வுப் பேரவை ''(Provisional People's Consultative Assembly)'' (MPRS) தனது முதல் பொது அமர்வை மத்திய ஜாவா பண்டுங் 1960 நவம்பர் 10 முதல் திசம்பர் 3 வரை நடத்தியது. அப்போது இரண்டு தீர்மானங்களை நிறைவேற்ற்ப்பட்டன: * தீர்மானம் எண். I/MPRS/1960 ''(Resolution No. I/MPRS/1960)'' - இந்தோனேசியா குடியரசின் கொள்கை அறிவிப்பு என்பது அரசாங்கக் கொள்கையின் வழிகாட்டுதல்களாக அமையும் * தீர்மானம் எண். II/MPRS/1960 ''(Resolution No. II/MPRS/1960)'' - தேசிய ஒட்டுமொத்த திட்டமிடப்பட்ட வளர்ச்சியின் தொகுதி 1 (1961-1969)
கேள்வி: இந்தோனேசிய மக்களின் கலந்தாய்வுப் பேரவை - வாழ்நாள் அதிபராக சுகார்னோ பற்றி தகவல் சொல்.
பதில்: தற்காலிக மக்கள் கலந்தாய்வுப் பேரவையின் இரண்டாவது பொது அமர்வு 1963 மே 15 முதல் மே 22 வரை பண்டுங் நடைபெற்றது. இந்தப் பொது அமர்வில் தான், ''III/MPRS/1963'' தீர்மானத்தின் மூலம் சுகார்னோ 'வாழ்நாள் அதிபராக' தேர்ந்தெடுக்கப்பட்டார். இது இந்தோனேசிய அரசமைப்புச் சட்டம் எதிரானது. அந்தத் தீர்மானத்தை, தற்காலிக மக்கள் கலந்தாய்வுப் பேரவையின் ஆயுதப்படை உறுப்பினர்கள் ஆதரித்தனர். இந்தோனேசிய பொதுவுடைமை கட்சிக்கும் ''(Communist Party of Indonesia)''; மற்றும் அதன் உறுப்பினர்களுக்கு இடையே அதிகரித்து வரும் செல்வாக்கிற்கும்; அந்தத் தீர்மானம் ஒரு கடுமையான அடியாக அமைந்தது. சுகார்னோவின் வாரிசாக, கம்யூனிசம் சார்புடைய ஒருவர், மக்களாட்சி அதிபராகத் தேர்ந்தெடுக்கப்படுவார் என இந்தோனேசிய பொதுவுடைமை கட்சி எதிர்பார்த்தது.
கேள்வி: இந்தோனேசிய மக்களின் கலந்தாய்வுப் பேரவை - 1965 பொது அமர்வு குறித்து விரிவாக சொல்லுங்கள்.
பதில்: தற்காலிக மக்கள் கலந்தாய்வுப் பேரவை (MPRS) தனது மூன்றாவது பொது அமர்வை 11 முதல் 16 ஏப்ரல் 1965 வரை பண்டுங் நடத்தியது.[12] இந்தப் பொது அமர்வு, இந்தோனேசியாவின் நிர்வாகத்தில் சுகார்னோவின் கருத்தியல் மேலும் வலுப்படுத்தியது. சுகார்னோவின் விடுதலைத் தின உரைகளின் பல கூறுகள், நாட்டின் அரசியல் பொருளாதாரக் கொள்கைகளுக்கான வழிகாட்டிகளாக ஏற்றுக்கொள்ளப்பட்டன.
கேள்வி: இந்தோனேசிய மக்களின் கலந்தாய்வுப் பேரவை - 1966 பொது அமர்வு குறித்து விரிவாக சொல்லுங்கள்.
பதில்: தற்காலிக மக்கள் கலந்தாய்வுப் பேரவையின் (MPRS) 1966-ஆம் ஆண்டுப் பொது அமர்வு என்பது மற்ற எல்லா பொது அமர்வுகளைக் காட்டிலும் மிகவும் குறிப்பிடத்தக்கதாகும். அந்த 1966-ஆம் ஆண்டுப் பொது அமர்வு; 30 செப்டம்பர் 1965 ஆட்சிக் கவிழ்ப்பு முயற்சிக்குப் பிறகு, சுகார்த்தோவின் புதிய தலைமையின் கீழ் 1966 சூன் 20 முதல் சூலை 5 வரை ஜகார்த்தாவில் நடைபெற்றது. 1966-ஆம் ஆண்டுப் பொது அமர்வில், அதிகாரப்பூர்வத் தலைமைத்துவ மாற்றம் நடைபெற்றது. சுகார்னோவின் அதிபராட்சி சுகார்த்தோவிடம் வழங்கப்பட்டது.
கேள்வி: இந்தோனேசிய மக்களின் கலந்தாய்வுப் பேரவை - 1967 சிறப்பு அமர்வு பற்றி விளக்கவும்.
பதில்: 1966-ஆம் ஆண்டுப் பொது அமர்வு, 24 தீர்மானங்களை நிறைவேற்றியது; அவற்றுள் வாழ்நாள் அதிபர் பதவிக்கான சுகார்னோவின் நியமனத்தை ரத்து செய்தல்; "கம்யூனிசம்/மார்க்சியம்-லெனினிசம்" தடை செய்தல்; ஆகியவை அடங்கும். தற்காலிக மக்கள் கலந்தாய்வுப் பேரவையின் (MPRS) 1967-ஆம் ஆண்டு சிறப்பு அமர்வு, மார்ச் 7 முதல் 12 வரை நடைபெற்றது. அந்த அமர்வு சுகார்னோவின் அதிபர் பதவியின் முடிவையும், சுகார்த்தோவின் அதிபர் பதவியின் தொடக்கத்தையும் பார்த்தது.